Waldorf Astoria華爾道夫係希爾頓旗下最高檔既酒店系列，主打經典優雅、現代既設計，係全球知名既奢華飯店品牌，喺2018年於曼谷設立全東南亞第一間Waldorf Astoria酒店。
曼谷華爾道夫酒店就位於曼谷最市中心Chitlom站附近，四面佛後面，酒店位置優越，由車站步行只需約5分鐘，離BTS Silom線既Ratchadamri亦差不多同樣距離，盡享交通之便。四面佛對面就係曼谷Central World購物中心，而Central World對面就係開到清晨既大型超市Big C，爽啊！沿著天橋往運河邊走更可到批發商場水門區。